— Я не будаўнік, і, калі ўсё прыдумляў, не думаў, што будзе столькі інжынерных нюансаў. Напрыклад, сказалі, што пры мінусавой тэмпературы нельга заліваць падмурак. Помнік важыць больш за тры тоны. Вясной ён бы стаяў як Пізанская вежа, калі б зрабілі падмурак зімой. Гэта, магчыма, было б прыкольна, але мы вырашылі, што першы помнік мусіць стаяць роўна. Дый хто захоча ехаць ў маразы і калаціцца тут перад помнікам?